Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**165/2015. (IV. 15.) OSzB. sz. határozat**

Szombathely Közgyűlésének Oktatási és Szociális Bizottsága a „Javaslat az oktatási intézmények informatikai működési és oktatási, valamint egyéb intézmények informatikai fejlesztésére vonatkozóan” című előterjesztést megtárgyalta és a költségvetési források tükrében az alábbi formában támogatja.

1. Az Önkormányzat által működtetett óvodák, általános iskolák, gimnáziumok és egyéb intézmények informatikai eszközeinek fejlesztésére vonatkozóan a 2015. év első felében:
* a 2011-ben megvalósított TIOP-1.1.1-07/1-2008-0230azonosítási számú pályázat keretében beszerzett eszközök folyamatos működéséhez szükséges fedezetet a támogatási szerződésben is vállalt 5 éves fenntartási kötelezettség figyelembe vételével,
* a Szombathelyi Köznevelési GAMESZ részére Microsoft Office 2013 licence,
* az általános iskolák és gimnáziumok vírusvédelmi rendszerének (kb. 830 munkaállomásra) egységes megteremtéshez szükséges,
* az új Szombathelyi Egészségügyi és Kulturális Intézmények Gazdasági Ellátó Szervezetének működéséhez szükséges fejlesztések

költségvetési fedezetét javasolja biztosítani.

1. Az Önkormányzat által működtetett óvodák, általános iskolák, gimnáziumok és egyéb intézmények informatikai eszközeinek fejlesztésére vonatkozóan a 2015. második felében:
* Általános iskolák és gimnáziumok ügyviteli feladatainak ellátásához szükséges fejlesztésből 8.000.000 Ft,
* Óvodák ügyviteli feladatainak ellátásához szükséges fejlesztések,
* Nem oktatási intézmények informatikai fejlesztéseinek

költségvetési fedezetét javasolja biztosítani.

1. Az általános iskolák és gimnáziumok ügyviteli feladatainak ellátásához szükséges további költségvetési fedezetet (8.400.000 Ft) 2016-ban javasolja biztosítani.
2. Az óvodák oktatási feladatainak ellátáshoz szükséges 5.840.000 Ft költségvetési fedezetet a 2016-ban javasolja biztosítani.
3. Az Önkormányzat által működtetett általános iskolák és gimnáziumok oktatási feladatainak ellátásához szükséges fedezet megteremtése érdekében a saját források mellett javasolja a pályázati források bevonását a 2016-2018 évekre vonatkozóan.
4. A Klebelsberg Intézményfenntartó Központ által működtetett oktatási intézmények informatikai eszköz fejlesztése vonatkozóan a Bizottság javasolja a közös pályázatok kidolgozását, valamint helyi költségvetési források bevonását a 2016-2018 évekre vonatkozóan.

**Felelősök:** Rettegi Attila a Bizottság elnöke

 /A végrehajtás előkészítéséért:

 Stéger Gábor, a Közgazdasági és Adó Osztály vezetője,

Keringer Zsolt, az Informatikai, Minőségügyi és Szervezési Kabinet osztályvezetője,

Imréné Erényi Katalin, a Szombathelyi Köznevelési GAMESZ igazgatója/

**Határidő:** A határozati javaslatban foglalt határidők alapján 2015-2018 években.